Sammen med sine to brødre Filip og Jakob og flere andre var Ingebrigtsen hare for maratonløperen Eliud Kipchoge som 12. oktober 2019 løp maraton på under to timer – selv om rekorden ikke godkjennes som verdensrekord. Dagen etter sikret Ingebrigtsen seg gull i NM i terrengløp 2019, lang løype i Frognerparken, like foran langrennsutøveren Didrik Tønseth som tok sølvmedalje.